-દિવાળીના તહેવાર આંગળીના વેઢે ગણી શકાય તેટલા દિવસે બાકી રહ્યાં ચે. તેમ છતાં ગાંધીનગર શહેર અને જિલ્લાના ચાર તાલુકા મથકના બજારોમાં હજુ સુધી ઘરાકી ખુલી ના હોવાથી વેપારીઓ ચિંતામાં મુકાયા છે. ગત વર્ષ કરતાં પણ આ વર્ષે ભારે મંદી હોય તેવા સંજોગો હોવાનું વેપારીઓ જણાવી રહ્યાં છે. દિવાળીની ખરીદી માટે હવે તહેવાર પહેલાનો માત્ર ૫મી નવેમ્બરને રવિવારનો એક માત્ર દિવસ બાકી રહ્યો છે. તે દિવસે બજારમાં કીડિયારૂ ઉભરાય તેવી શક્યતાઓ દેખાઇ રહી છે.